Fjernsjakk

Fjernsjakk er sjakk som blir spela over avstand med ulike former for kommunikasjon.

Dette har tradisjonelt skjedd som postsjakk, med brev eller postkort. Dei siste åra har fjernsjakk i stor grad i staden blitt spela ved å bruke ei fjernsjakk-datamaskin til å kommunisere trekka, og til ei viss grad også ved ebrev.

Fjernsjakk har elles blitt spela ved bruk av dei fleste former for kommunikasjon, frå telegraf på 1800-talet, til seinare telefon, teleks og telefaks. Brevduer skal også ha blitt brukt.

Fjernsjakk står i motsetnad til nærsjakk, der spelarane sit ved eit sjakkbrett samtidig. Det blir også rekna som nærsjakk viss spelarane ikkje sit på same stad, men der trekka blir overført fortløpande, slik at partiet blir avvikla innanfor vanlege rammer for tenketid for nærsjakk.

 Særtrekk ved fjernsjakk 

Det karakteristiske ved fjernsjakk er såleis både den geografiske avstanden mellom spelarane, og at det blir spela med mykje lenger tenketid enn nærsjakk. Tenketida kan variere etter kva som blir avtalt mellom spelarane, eller bestemt for den einskilde turneringa, men har tradisjonelt vore f eks 30 dagar på 10 trekk. Eit fjernsjakk-parti kan såleis vare frå nokre dagar, når det blir spela via ei datamaskin på nettet, eller via ebrev. Og det kan ta opptil fleire år når det blir spela via post mellom spelarar i ulike land.

Fjernsjakk er ulik nærsjakk på fleire måtar. I nærsjakk blir det vanlegvis spela berre ein mot ein, når ein ser bort frå simultan-oppvisningar. I fjernsjakk har spelarane oftast mange parti i gang samtidig, og deltar gjerne i fleire turneringar samtidig også. Somme fjernsjakk-spelarar kan ha meir enn hundre sjakkparti i gang samtidig.

Tenketida i fjernsjakk er vanlegvis mellom 30 og 60 dagar for 10 trekk, med tillegg for tid for postgangen i postsjakk. Dette gjer det mogleg for spelarane å arbeide grundigare med partia, noko som gjer at spelarane sjeldnare gjer grove feil. I fjernsjakk har spelarane no vanlegvis høve til å bruke hjelpemiddel som sjakkbøker, databaser og sjakkprogram. Men det blir også arrangert turneringar der spelarane forpliktar seg til ikkje å bruke hjelpemiddel, typisk så som sjakkprogram.

 Hjelp frå datamaskiner 

Dei siste åra har det kome manga og sterke sjakkprogram, noko som har endra den tradisjonelle fjernsjakken. No trengst det ikkje berre kunnskapar om sjakk, og evne til å analysere sjakk, men det krevst i tillegg ei evne til å kunne bruke sjakkprogram og dei analysane som programma leverer. 
Då alle spelarar no har tilgang til dei sterkaste sjakkprogramma, så vil også spelarar med begrensa eigen spelestyrke bli i stand til å levere jamnt svært gode trekk. Dette gjer at det no er mindre avstand i resultata enn tidlegare mellom nybegynnar og meisterspelar i fjernsjakk.

Problemet blir då: Er ein menneskeleg meisterspelar pluss maskin noko særleg betre enn ein nybegynnar som berre leverer dei trekka som maskina foreslår? Til no synest dei sterkaste spelarane å ha eit overtak uansett, men sjakkprogramma blir betre for kvart år.

 Organisert fjernsjakk 

Fjernsjakk-turneringar blir arrangert av ulike organisajonar, både nasjonale og internasjonale. Den viktigaste er International Correspondence Chess Federation (ICCF). ICCF samarbeider med verdssjakkforbundet FIDE.

ICCF tildelar titlane Internasjonal meister i fjernsjakk (IM), Senior Internasjonal Meister i fjernsjakk (SIM) og Stormeister i fjernsjakk. Desse titlane tilsvarar dei titlane som Verdssjakkforbundet FIDE delar ut for nærsjakk.

ICCF arrangerer også VM i fjernsjakk. Fordi desse turneringane går over lang tid, kan dei overlappe kvarandre: I februar 2005 var Joop van Oosterom erklært som vinnar av det 18. VM i fjernsjakk, som starta i juni 2003. Medan ein måtte vente til januar 2006 før det var klart at nordmannen Ivar Bern hadde vunne det 17. VM i fjernsjakk, som starta i mars 2002.

I Noreg blir fjernsjakk organisert av Norges Fjernsjakkforbund (NFSF).  Det blei grunnlagt 1. september 1945 som Norges Postsjakkforbund (NPSF), og fikk det noverande namnet sitt i 2006.

Fleire nordmenn har oppnådd suksess i sjakkforma. I tillegg til Ivar Bern kan ein nemna europameistrane Frank Hovde (1990) og Arne Vinje (1998).  Laget som blei danna av Ivar Bern, Raymond Boger, Arild Haugen, Petter Stigar, Morten Lilleoren, Tor-Arne Klausen vann gullmedaljen i ICCF-OL i 2009.  Anders Elgesem var ICCF-president frå 1955 til 1959.

 Ulike former for fjernsjakk 

I praksis er det no hovudsakleg tre former for fjernsjakk, der nett-basert fjernsjakk mot ei datamaskin etter kvart synest å ta meir og meir over.

 Fjernsjakk via datamaskiner på nettet 
Fjernsjakk-datamaskiner på nettet tar imot trekka frå spelarane, antan etter pålogging, eller for så vidt på kva vis om helst. Datamaskina lagrar trekka og partia i ei database, og motstandaren kan hente ut det nye trekket, og deretter legge inn sitt svar.

 Ebrev-basert fjernsjakk 
Dette synest å vere på veg ut - mellom anna pga. problem med spam og virus.

 Postsjakk 
Det er framleis høve til å spele tradisjonell postsjakk, og det blir framleis arrangert turneringar der spelarane sender trekka pr post.

 Nærsjakk-spelarar som har spelt fjernsjakk 
I våre dagar er dei fleste sterke fjernsjakk-spelarane spesialistar i denne greina av sjakkspeling. Men særleg i tidlegare tider var det mange sterke nærsjakk-spelarar som også spelte postsjakk.

Olga Rubtsova vann både det vanlege nærsjakk-VM for kvinner, og postsjakk-VM. 3 postsjakk-verdsmeistrar var stormeister i nærsjakk: Jakov Estrin, Alberic O'Kelly de Galway og Viacheslav Ragozin. Tre postsjakk-verdsmeistrar var Internasjonale Meistrar i nærsjakk: C.J.S. Purdy, Mikhail Umansky og Ivar Bern. Spelarar som har mottatt stormeister-tittelen i begge disiplinar er spelarar som Ulf Andersson, Igor Bondarevsky, Aivars Gipslis, Curt Hansen, Jonny Hector, Jānis Klovāns, Olita Rause(WGM), Lothar Schmid og Duncan Suttles. Fjernsjakk-stormeistrane Janos Balogh, Olaf Barda, Jean Hebert, Jonathan Penrose og Richard Polaczek var også Internasjonale Meistrar i nærsjakk, og nærsjakk-stormeister Alexander Tolush var fjernsjakk-IM. 
Paul Keres, Estland, ein av dei aller sterkaste nærsjakk-spelarene gjennom tidene, spelte mange postsjakk-parti då han var ung. Verdsmeistrane i nærsjakk Alexander Alekhine og Max Euwe er også kjende for å ha spelt ein del postsjakk-parti. Ulf Andersson var rangert mellom dei første 100 på verdssjakkforbundet si ratingliste for juni 2002, samtidig som han var rangert som nr 2 på ICCF si ratingliste.

 Verdsmeistrar i fjernsjakk (ICCF) 

Årstala under er tida dei ulike VM-finalane vart spela.

 Menn 

 #  År  Vinnar  Nasjonalitet  01.  1950-1953  Cecil John Seddon Purdy   Australia  02.  1956-1959  Vjatsjeslav Ragozin   Sovjetunionen  03.  1959-1962  Albéric O'Kelly de Galway   Belgia  04.  1962-1965  Vladimir Zagorovskij  Sovjetunionen  05.  1965-1968  Hans Berliner   USA  06.  1968-1971  Horst Rittner   Aust Tyskland  07.   1972-1976  Jakov Estrin   Sovjetunionen  08.  1975-1980  Jørn Sloth   Danmark  09.  1977-1983  Tõnu Õim   Sovjetunionen  10.  1978-1984  Victor Palciauskas   USA  11.  1983-1989  Friedrich Baumbach   Aust Tyskland  12.  1984-1991  Grigorij Sanakojev   Russland  13.  1989-1998  Mikhail Umanskij   Russland  14.  1994-2000  Tõnu Õim   Estland  15.  1996-2002  Gert Jan Timmerman   Nederland  16.  1999-2004  Tunç Hamarat   Austerrike  17.  2002-2007  Ivar Bern   Noreg  18.  2003-2005  Joop van Oosterom   Nederland   19.  2004-2007  Christophe Léotard   Frankrike   20.  2004-2011  Pertti Lehikoinen   Finland  21.  2005-2007  Joop van Oosterom   Nederland   22.  2007-2010  Aleksandr Dronov   Russland   23.  2007-2010  Ulrich Stephan    Tyskland  24.  2009-2011  Marjan Semri   Slovenia  25.  2009-2013  Fabio Finocchiaro   Italia  26.  2010-2014  Ron Langeveld   Nederland  27.  2011-2014  Aleksandr Dronov   Russland  28.  2013-2016  Leonardo Ljubicic   Kroatia  29.  2015-2018  Aleksandr Dronov   Russland  30.  2017-2019  Andrej Kotsjemasov   Russland  31.  2019-2022  Fabian Stanach  Christian Muck  Ron Langeveld   Polen   Austerrike   Nederland  32.  2020-2022  Jon Edwards   USA

 Kvinner 
 #  År  Meister  Nasjonalitet 1  1968-1972  Olga Rubtsova   Sovjetunionen 2  1972-1977   Lora Jakovleva   Sovjetunionen 3  1978-1984  Ljuba Kristol   Israel 4  1984-1992  Ljudmila Belavenets   Sovjetunionen 5  1993-1998  Ljuba Kristol   Israel 6  2000-2005  Alessandra Riegler   Italia 7  2002-2006  Olga Sukhareva   Russland 8  2007-2010  Olga Sukhareva   Russland 9  2011-2014  Irina Perevjortkina   Russland 10  2014-2017  Irina Perevjortkina   Russland 11  2017-2020  Irina Perevjortkina   Russland  12  2020-2023  Irina Perevjortkina   Russland

 Verdscupen ICCF 
 #  År  Vinnar  Nasjonalitet  01.  1973-1977  Karl Maeder   Aust Tyskland  02.  1977-1983  Gennadij Nesis   Sovjetunionen  03.  1981-1986  Nikolaj Rabinovitsj   Sovjetunionen  04.  1984-1989  Albert Popov   Sovjetunionen  5-A   1987-1994  Oleksandr Frolov   Ukraina  5-B  1987-1994  Gert Timmerman   Nederland  06.  1994-1999  Olita Rause   Latvia  07.  1994-2001  Oleksij Lepikhov   Ukraina  08.  1998-2002  Horst Staudler   Tyskland  09.  1998-2001  Edgar Prang   Tyskland  10.  2001-2004  Frank Schroder   Tyskland  11.  2008-2011  Reinhard Moll   Tyskland  12-E  2005-2007  Reinhard Moll   Tyskland  12-P  2009-2013  Matthias Gleichmann   Tyskland  13.  2009-2012  Reinhard Moll   Tyskland  14.  2009-2012  Reinhard Moll   Tyskland  15.  2012-2015  Klemen Sivic   Slovenia    16.  2013-2016  Uwe Nogga   Tyskland  17.  2014-2017  Matthias Gleichmann   Tyskland  18.  2015-2019  Stefan Ulbig  Reinhard Moll   Tyskland   Tyskland  19.  2014-2016  Thomas Herfuth    Tyskland  20.  2017-2020  Sergej Kisjkin    Russland  21.  2019-2021  Matthias Gleichmann   Tyskland  22.  2021-2023  Dmitrij Morozov  Matthias Gleichmann   Russland   Tyskland

 Veteranverdscupen ICCF 
 #  År  Vinnar  Nasjonalitet  01.  2009-2011  Rob Kruis   Nederland  02.  2013-2014  Vladimir Sergejev   Russland  03.  2014-2016  Frits Bleker   Hellas  04.  2015-2017  Reinhard Sikorsky   Tyskland  05.  2016-2017  Ralf Neubauer     Tyskland  06.  2017-2019  Mattia Boccia   Italia  07.  2018-2020  Sergey Novikov   Russland  08.  2019-2021  Guy van Habberney    Belgia  09.  2020-2022  Jean Claude Schuller   Luxembourg  10.  2021-2023  Gediminas Voveris   Litauen

 Noregsmeistrar 
 Olaf Barda, 1947
 Sverre Lillelien, 1948
 Olaf Barda, 1950
 Erik Madsen, 1952
 Einar Tinnesand, 1953
 Per Lindblom, 1954
 Kare Ormhang, 1955
 Henry Pettersen, 1956
 Daan de Lande, 1957
 Edvard Sterud, 1958
 Sverre Aarseth, 1959
 Edvard Sterud, 1960
 Daan de Lange, 1961
 Jan Svenneby, 1962
 Edvard Sterud, 1963
 Per Lindbolm, 1964
 Henry Pettersen, 1965
 Trygve Plukkerud, 1966
 Jan Svenneby, 1967
 Daan de Lange, 1968
 Einar Hatlebakk, 1969
 Edvard Sterud, 1970
 Edvard Sterud, 1971
 Odd Lie, 1972
 Nils Larsen, 1973
 Leif Øgaard, 1974
 Karl Michelsen Jr., 1975
 Henry Pettersen, 1976
 Øystein Sande, 1977
 Terje Wibe, 1978
 Dag Orseth, 1979
 Terje Wibe, 1980
 Terje Wibe, 1981
 Erling Iversland, 1982
 Terje Wibe, 1983
 Einar Hatlebakk, 1984
 Odd Lie, 1985
 Øystein Sande, 1986
 Tore Resøy, 1987
 Ivar Bern, 1988
 Petter Stigar, 1989
 Terje Wibe, 1990
 Jan Svenneby, 1991
 Janos Szalai, 1992
 Rune Gåsemyr, 1993
 Terje Wibe. 1994
 Sven Wisløff Nilsen, 1995
 Bjørn Minge, 1996
 Øystein Lorentzen, 1997
 Rune Bergquist, 1998
 Edvard Sterud, 1999
 Jens Otto Jensen, 2000
 Rune Bergquist, 2001
 Øystein Lorentzen, 2002
 Svein Olsen, 2003
 Øystein Lorentzen, 2004
 Tor-Arne Klausen, 2005    57.Norgesmestre
 Øystein Lorentzen, 2006   58.Norgesmestre
 Morten Lilleoren, 2007   59.Norgesmestre
 Arne Trana, 2008      60.Norgesmestre
 Cato bekkesletten, 2009    61.Norgesmestre
 Rune Andersen, 2010    62.Norgesmestre
 Arild Haugen, 2011    63.Norgesmestre
 Arild Haugen & Trond Glørstad, 2012   64.Norgesmestre
 Terje Hagen, 2013  65.Norgesmestre
 Reidar Gramstad, 2014    66.Norgesmestre
 Arild Haugen, 2015    67.Norgesmestre
 Anders Sten Johansen, 2016   68.Norgesmestre
 Anders Høyer Berg & Ove Hegelund, 2017   69.Norgesmestre
 Arild Haugen, 2018   70.Norgesmestre
 Finn Wister, 2019    71.Norgesmestre
 reidar Gramstad, 2020   72.Norgesmestre
 Arild Haugen, 2021      73.Norgesmestre
 James Steedman, 2022    74.Norgesmestre
 Anders Sten Johansen, 2023  75.Norgesmestre

Kjelder

Kategori:Sjakk
Kategori:Spel